ଭୁବନେଶ୍ୱର, ଏପ୍ରିଲ ୨୧(ଲୋକାଲ ୱାୟାର): ରାଜ୍ୟ ପୁଲିସର ୭ ଜଣ ପୂର୍ବତନ ଡିଜି ଲକ୍ ଡାଉନ ବାବଦରେ ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କ ସମୟୋଚିତ ନିଷ୍ପତ୍ତି ଏବଂ ଓଡ଼ିଶା ପୁଲିସର କାମକୁ ଭୂୟସୀ ପ୍ରଶଂସା କରି ମୁଖ୍ୟମନ୍ତ୍ରୀ ନବୀନ ପଟ୍ଟନାୟକଙ୍କୁ ଏକ ଚିଠି ଲେଖିଛନ୍ତି ।
ଏହି ପୂର୍ବତନ ଡିଜି ମାନେ ହେଲେ ଶରତ ଚନ୍ଦ୍ର ମିଶ୍ର, ଅମୀୟ ଭୂଷଣ ତ୍ରିପାଠୀ, ନିମାଇଁ ଚରଣ ପାଢ଼ୀ, ବିପିନ ବିହାରୀ ମିଶ୍ର, ସୂଚିତ ଦାସ, ଗୋପାଳ ଚନ୍ଦ୍ର ନନ୍ଦ ଏବଂ ମନମୋହନ ପ୍ରହରାଜ ।
ଚିଠିରେ ପୂର୍ବତନ ଡିଜିପି ମାନେ ମୁଖ୍ୟମନ୍ତ୍ରୀଙ୍କ ଦୂରଦୃଷ୍ଟି ସମ୍ପନ୍ନ ଲକ୍-ଡାଉନ୍ ନିଷ୍ପତ୍ତିକୁ ପ୍ରଶଂସା କରିଛନ୍ତି । ପୁଲିସ୍ ବିଭାଗ ପରିଶ୍ରମ କରି ଏହି ନିଷ୍ପତ୍ତିକୁ ସଫଳତାର ସହ କାର୍ଯ୍ୟକାରୀ କରିଥିବାକୁ ସନ୍ତୋଷ ପ୍ରକାଶ କରିଛନ୍ତି ।
ପୁଲିସ୍ ବିଭାଗର ନିରନ୍ତର ପ୍ରୟାସ ଯୋଗୁଁ ଅତ୍ୟାବଶ୍ୟକ ସଂସ୍ଥା ଗୁଡ଼ିକ ସ୍ୱାଭାବିକ ଭାବେ କାମ କରୁଛି ଓ ଲୋକେ ପନିପରିବା, ତେଜରାତି ଓ ଔଷଧ ଠିକ୍ ଭାବେ ପାଇ ପାରୁଛନ୍ତି ।
ଏହା ହୋଇ ନଥିଲେ ଲୋକଙ୍କୁ ବହୁତ ହଇରାଣ ହେବାକୁ ପଡ଼ଥାନ୍ତା । ପୁଲିସ୍ କର୍ମଚାରୀମାନେ ଖାଦ୍ୟ ବଣ୍ଟନ, ବରିଷ୍ଠ ନାଗରିକଙ୍କୁ ସହଯୋଗ କରୁଛନ୍ତି ।
ରାଜ୍ୟର ସବୁ ଭାଗରୁ ଓ ସମାଜର ବିଭିନ୍ନ ବର୍ଗରୁ ଏହି ଚିତ୍ର ମିଳୁଛି । ଅତୀତରେ କେବେ ଜନସାଧାରଣ ପୁଲିସକୁ ଏହି ପରିମାଣର ଆଦର ଓ ଭରସା କରିଥିବାର କେବେ ଦେଖିବାକୁ ମିଳି ନଥିଲା ।
ଭୁବନେଶ୍ୱର-କଟକ ଦ୍ୱୈତନଗରୀରେ ପୁଲିସ୍ ଯେଉଁଭଳି ସମ୍ବେଦନଶୀଳତା ଓ ଦକ୍ଷତାର ସହ କାର୍ଯ୍ୟ କରିଛି ସେ ସମ୍ପର୍କରେ ପୂର୍ବତନ ଡିଜିପିମାନେ ଏହି ଚିଠିରେ ବର୍ଣ୍ଣନା କରିଛନ୍ତି ।
କରୋନା ପୃଥିବୀକୁ ଏକ ଅନିଶ୍ଚିତ ଭବିଷ୍ୟତ ଆଡକୁ ଠେଲି ଦେଇଛି ।
ତେଣୁ ଆଗାମୀ ପରିସ୍ଥିତିର ସମ୍ମୁଖୀନ ହେବା ପାଇଁ ପୁଲିସ୍ ବାହିନୀର ମନୋବଳକୁ ଉଚ୍ଚ ରଖିବା ପାଇଁ ଓ ସେମାନଙ୍କ ସୁରକ୍ଷା ପ୍ରତି ଯତ୍ନ ନିଆଯିବା ପାଇଁ ଚିଠିରେ ପ୍ରସ୍ତାବ ରହିଛି ।
ଅବସର ପ୍ରାପ୍ତ ବରିଷ୍ଠ ଆଇପିଏସ୍ ଅଫିସର ସଂଘ ମଧ୍ୟ ଡିଜିପି ଅଭୟ ଓ ପୁଲିସ୍ କମିଶନର ଡ. ସୁଧାଂଶୁ ଷଡ଼ଙ୍ଗୀଙ୍କୁ ପୃଥକ ଭାବେ ପତ୍ର ଲେଖି ସେମାନଙ୍କ ନେତୃତ୍ୱକୁ ପ୍ରଶଂସା କରିବା ସହ ସମସ୍ତ କର୍ମଚାରୀଙ୍କୁ ସେମାନଙ୍କ ପକ୍ଷରୁ ସାଧୁବାଦ ଜଣାଇବାକୁ ଅନୁରୋଧ କରିଛନ୍ତି ।
This site uses Akismet to reduce spam. Learn how your comment data is processed.
ପଛୁଆ ଅଞ୍ଚଳରେ ଚାଲୁଥିବା ଯୋଜନାର ଢାଞ୍ଚାଗତ ପରିବର୍ତ୍ତନର ଆବଶ୍ୟକତା (ଅଭିମତ)
ପଶ୍ଚିମ ଓଡ଼ିଶା ବିକାଶ ପରିଷଦ" ଗତ କିଛି ମାସ ହେବ ଅଧିକ କ୍ରିୟାଶୀଳ ହୋଇଥିବା ଖୁସିର ବିଷୟ, ମାତ୍ର ଏହାର ଢାଞ୍ଚାରେ ଅନେକ ପରିବର୍ତ୍ତନ ଓ ଆହୁରି କିଛି ପ୍ରଶାସନିକ ଆବଶ୍ୟକତା ରହିଛି ।
ଉତ୍କଳୀୟ ପରମ୍ପରାରେ ପରିପୁଷ୍ଟ ନୃତ୍ୟ ଓ ସଂସ୍କୃତିର ବିଭିନ୍ନ ଦିଗରେ ପ୍ରଚାର ଓ ପ୍ରସାର ନିମନ୍ତେ ନିଷ୍ଠାପର ଉଦ୍ୟମର ଆବଶ୍ୟକତା ରହିଛି ।
କେବଳ ରାଜ୍ୟ ଭିତରେ ନୁହେଁ ରାଜ୍ୟ ବାହାରେ ମଧ୍ୟ ଏହାର ପରିବ୍ୟାପ୍ତ ହେବା ଯାଞ୍ଚନୀୟ ।
କୋଭିଡ-୧୯ ନିୟନ୍ତ୍ରଣ ଓ ମୁକାବିଲାରେ ଦେଶର ଶୀର୍ଷ ଦୁଇଟି ରାଜ୍ୟ ମଧ୍ୟରେ ଥିବାରୁ କେନ୍ଦ୍ର ସରକାର ଓଡ଼ିଶାକୁ ପ୍ରଶଂସା କରିଛନ୍ତି ।
କୋଭିଡ-୧୯ ସଙ୍କଟକୁ ସଫଳ ଭାବେ ମୁକାବିଲା କରିଥିବା କେରଳ ଓ ଓଡ଼ିଶାକୁ ବିଶ୍ୱ ଅର୍ଥନୈତିକ ଫୋରମ ପ୍ରଶଂସା କରିଛି ।
ଶବହେବାକୁ ଭାବିଥିଲେ, ଏବେ ଶବକୁ ସାଥୀ କରିଛନ୍ତି ସାଥୀ ଋତୁରାଣୀ (ସ୍ୱତନ୍ତ୍ର)
ଏମିତି ଜଣେ ମହିଳା ହେଲେ ଋତୁରାଣୀ ସେନାପତି । ନିଜ ଘର ବାଲେଶ୍ୱର ହୋଇଥିଲେ ବି ରହୁଛନ୍ତି ପୁରୁଣା ଭୁବନେଶ୍ୱର ଅଞ୍ଚଳରେ ।
ଅନ୍ୟ ଝିଅମାନଙ୍କ ଭଳି ସେ ବି ସ୍ୱପ୍ନ ଦେଖିଥିଲେ । ବିବାହ କରିବେ, ସ୍ୱାମୀ, ପରିବାର, ପିଲାମାନଙ୍କ ସହ ସମୟ କାଟିବେ ।
ସଂଗ୍ରହାଳୟର ସମୃଦ୍ଧ ତାଳପତ୍ର ପାଣ୍ଡୁଲିପି ଗ୍ୟାଲେରିରେ ୨୭ଟି ବିଷୟରେ ୨୦ ହଜାରରୁ ଅଧିକ ପାଣ୍ଡୁଲିପି ସ୍ଥାନ ପାଇଛି ।
ସେହିପରି ପ୍ରତ୍ୱତତ୍ତ୍ୱ ବିଭାଗରେ ଖ୍ରୀଷ୍ଟପୂର୍ବ ତୃତୀୟ ଶତାବ୍ଦୀରୁ ଆରମ୍ଭ କରି ମଧ୍ୟଯୁଗ ଶେଷ ପର୍ଯ୍ୟନ୍ତ ବିଭିନ୍ନ ସମୟର ସ୍ଥାପତ୍ୟ ତିନିଟି ବିରାଟ ହଲରେ ପ୍ରଦର୍ଶିତ ହେଉଛି ।
କେହି କାହାକୁ ଦେଖା ନହୋଇପାରିଲେ କ'ଣ ହେଲା କିନ୍ତୁ ମେରି ଖ୍ରୀଷ୍ଟମାସ୍ କହିବାକୁ ଭୁଲି ନାହାନ୍ତି ।
ଖାସ୍ କରି ବଡ଼ଦିନ ପୂର୍ବରୁ ଆମ ଓଲିଉଡର ତାରକାମାନେ ପ୍ରଶଂସକଙ୍କୁ ମେରି ଖ୍ରୀଷ୍ଟମାସ୍ କହି ବଡ଼ଦିନର ଶୁଭେଚ୍ଛା ଓ ଶୁଭକାମନା ଜଣାଇଛନ୍ତି ।
